### NN 44/2022 (8.4.2022.), Odluka o naknadi za razvoj na području pružanja vodnih usluga javne vodoopskrbe, javne odvodnje i pročišćavanja otpadnih voda, Tekija d.o.o., Požega

TEKIJA d.o.o.

553

Na temelju članka 52. Zakona o financiranju vodnog gospodarstva, (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19) i članka 23. Zakona o vodnim uslugama (»Narodne novine« br. 66/19), Skupština trgovačkog društva Tekija d.o.o. Vodovodna 1, Požega, na 1. sjednici u 2022. godini, održanoj 17. ožujka 2022. godine dvostrukom većinom glasova donijela je

ODLUKU

O NAKNADI ZA RAZVOJ NA PODRUČJU PRUŽANJA VODNIH USLUGA JAVNE VODOOPSKRBE, JAVNE ODVODNJE I PROČIŠĆAVANJA OTPADNIH VODA,
 TEKIJA d.o.o., POŽEGA

Članak 1.

Na području pružanja vodnih usluga Tekija d.o.o., koje čine područja: Grada Požege, Grada Pleternice, Grada Kutjeva, Općine Velika, Općine Kaptol, Općine Jakšić, Općine Brestovac, i Općine Čaglin naplaćuje se naknada za razvoj vodoopskrbe i naknada za razvoj odvodnje.

Članak 2.

Osnovica naknade za razvoj vodoopskrbe je kubni metar (m3) isporučene vodne usluge javne vodoopskrbe.

Osnovica naknade za razvoj odvodnje je kubni metar (m3) isporučene vodne usluge javne odvodnje.

Članak 3.

Naknada za razvoj javne vodoopskrbe uvodi se u iznosima izraženim u kunama po kubnom metru (kn/m3), kako slijedi:

|  |  |  |  |
| --- | --- | --- | --- |
| Red. br. | Jedinica lokalne samouprave | Naknada za razvoj javne vodoopskrbe | |
| Stambeni prostor  kn/m3 | Poslovni prostor  kn/m3 |
| 1. | GRAD POŽEGA | 1,29 | 1,55 |
| 2. | GRAD PLETERNICA | 1,29 | 1,55 |
| 3. | GRAD KUTJEVO | 1,29 | 1,55 |
| 4. | OPĆINA VELIKA | 1,29 | 1,55 |
| 5. | OPĆINA KAPTOL | 1,29 | 1,55 |
| 6. | OPĆINA JAKŠIĆ | 1,29 | 1,55 |
| 7. | OPĆINA BRESTOVAC | 1,29 | 1,55 |
| 8. | OPĆINA ČAGLIN | 1,29 | 1,55 |

Članak 4.

Naknada za razvoj javne odvodnje uvodi se u iznosima izraženim u kunama po kubnom metru (kn/m3), kako slijedi:

|  |  |  |  |
| --- | --- | --- | --- |
| Red. br. | Jedinica lokalne samouprave | Naknada za razvoj javne odvodnje | |
| Stambeni prostor  kn/m3 | Poslovni prostor  kn/m3 |
| 1. | GRAD POŽEGA | 1,27 | 1,68 |
| 2. | GRAD PLETERNICA | 1,27 | 1,68 |
| 3. | GRAD KUTJEVO | 1,27 | 1,68 |
| 4. | OPĆINA VELIKA | 1,27 | 1,68 |
| 5. | OPĆINA KAPTOL | 1,27 | 1,68 |
| 6. | OPĆINA JAKŠIĆ | 1,27 | 1,68 |
| 7. | OPĆINA BRESTOVAC | 1,27 | 1,68 |
| 8. | OPĆINA ČAGLIN | 1,27 | 1,68 |

Članak 5.

Obveznik naknade za razvoj javne vodoopskrbe je korisnik vodne usluge javne vodoopskrbe, uz koju se obračunava naknada za razvoj vodoopskrbe.

Obveznik naknade za razvoj javne odvodnje je korisnik vodne usluge javne odvodnje, uz koju se obračunava naknada za razvoj odvodnje.

Članak 6.

Naknade za razvoj iz ove Odluke obračunavaju se putem računa za vodnu uslugu, na kojima se posebno iskazuju.

Račune za vodne usluge, obveznicima plaćanja cijene vodne usluge, ispostavlja Tekija, d.o.o. kao isporučitelj vodnih usluga.

Članak 7.

Naknada za razvoj javne vodoopskrbe i naknada za razvoj javne odvodnje prihod je Tekija d.o.o., a koristi se isključivo za potrebe gradnje komunalnih vodnih građevina sukladno prikupljenim sredstvima po pojedinoj jedinici lokalne samouprave.

Kod zajedničkog financiranja projekata od važnosti za više jedinica lokalnih samouprava, udio u sufinanciranju pojedine jedinice lokalne samouprave određivati će se po kriteriju broja stanovnika po pojedinoj jedinici lokalne samouprave.

Tekija d.o.o. u obvezi je prikupljena sredstva naknade za razvoj javne vodoopskrbe i javne naknade za razvoj odvodnje evidentirati u svojim poslovnim knjigama na zasebnim pozicijama za svaki jedinicu lokalne samouprave zasebno.

Članak 8.

Sredstva naknade za razvoj javne vodoopskrbe i naknade za razvoj javne odvodnje koriste se za provedbu Plana investicija i investicijskog održavanja usvojenog od strane Skupštine Tekija d.o.o. i objavljenog na internetskoj stranici Tekija d.o.o.

Prihodi od naknade za razvoj koriste se za financiranje gradnje komunalnih vodnih građevina.

Za pokrivanje troškova investicija za razvoj javne odvodnje javni isporučitelj vodnih usluga može, uz uprihođena financijska sredstva za razvoj javne odvodnje, koristiti i uprihođena financijska sredstva naknade za razvoj javne vodoopskrbe na području jedinice lokalne samouprave za koju su sredstva uprihođena, odnosno za zajedničko sufinanciranje sukladno članku 7. ove Odluke.

Za pokrivanje troškova investicija za razvoj javne vodoopskrbe javni isporučitelj vodnih usluga može, uz uprihođena financijska sredstva za razvoj javne vodoopskrbe, koristiti i uprihođena financijska sredstva naknade za razvoj javne odvodnje na području jedinice lokalne samouprave za koju su sredstva uprihođena, odnosno za zajedničko sufinanciranje sukladno članku 7. ove Odluke.

Članak 9.

Nadzor nad obračunom i naplatom naknada za razvoj provodi svaka jedinica lokalne samouprave za svoje područje.

Javni isporučitelj svakoj jedinici lokalne samouprave dostavlja izvješće o prikupljenim i utrošenim sredstvima naknade za razvoj, polugodišnje.

Članak 10.

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj na području Grada Požege klasa: 363-01/10-01/645 urbroj: 2177/01-05-02/03-10-4 od 29. 10. 2010. Gradskog vijeća Grada Požege;

2. Odluka o obračunu i naplati naknade za razvoj na području Grada Pleternice klasa: 021-02/10-01/10 urbroj: 2177/07-03-10-21 od 20. 12. 2010. god. Gradskog vijeća Grada Pleternice;

3. Odluka o obračunu i naplati naknade za razvoj klasa: 021-05/11-01/2 urbroj: 2177/06-11-1 od 15. 2. 2011. god. Gradskog vijeća Grada Kutjeva;

4. Odluka o obračunu i naplati naknade za razvoj klasa: 021-02/11-06/01 urbroj: 2177/08-01-11-4 od 24. 1. 2011. god. Općinskog vijeća Općine Velika;

5. Odluka o obračunu i naplati naknade za razvoj klasa: 022-05/10-02/04 urbroj: 2177/05-01-10-7 od 22. 12. 2010. god. Općinskog vijeća Općine Kaptol;

6. Odluka o obračunu i naplati naknade za razvoj klasa: 363-01/10-01/25 urbroj: 2177/04-01/10-1 od 21. 12. 2010. god. Općinskog vijeća Općine Jakšić;

7. Odluka o obračunu i naplati naknade za razvoj klasa: 311-01/10-02/01 urbroj: 2177/02-01-10-1 od 17. 12. 2010. god. Općinskog vijeća Općine Brestovac;

8. Odluka o obračunu i naplati naknade za razvoj klasa: 022-02/11-02/111/13 urbroj: 2177/03-01-6 od 20. 5. 2011. god. Općinskog vijeća Općine Čaglin.

Članak 11.

Sredstva naknade za razvoj naplaćena na temelju odluka iz članka 10. ove Odluke, utrošiti će se sukladno važećem planu gradnje komunalnih vodnih građevina za namjenu za koju su bile donesene.

Članak 12.

Ova Odluka objavljuje se u »Narodnim novinama« i stupa na snagu 1. svibnja 2022. godine.

Broj: 247/22

Požega, 17. ožujka 2022.

TEKIJA d.o.o.
 Predsjednik Skupštine
 dr. sc. Željko Glavić, v. r.